Teeviit

TalTechi Tartu kolledži avatud uste päev
2025-04-17 12:00 - 15:00 (Europe/Tallinn) | Tallinna Tehnikaülikooli Tartu Kolledž, Puiestee tänav 78, Tartu, Tartu maakond, 51008, Estonia
TalTechi Tartu kolledž ootab külla 17. aprillil! 🤩
Kui oled mõelnud, et tahaksid õppida inseneriks, aga ei tea veel täpselt mida, siis see päev on just Sulle! 👊
Meie juubeliaasta raames on oodatud kõik huvilised tutvuma meie kampuse hoonetega ja külastama laboreid – 3D ja droonid, side ja elektroonika, ehitusmaterjalid ning ehitusfüüsika. ⚙️ ⚡️ Saad uurida VR prillidega Tartu kolledži majamudelit, mõõta termokaameraga, tutvuda fotogrammeetria võimalustega ja veel palju muud. 🤝
Võimalus on osaleda erinevates töötubades, mis on seotud küberfüüsikaliste süsteemide ja ehitusinseneri õppega. Saad uurida juba täpsemalt eriala kohta ning kindlasti ka vajalikku infot oma tuleviku kujundamiseks 😉
Aulas toimub ka erialamess, kus on kohal Tehnikaülikooli teaduskonnad oma erialadega.🎓
Päevakava:
Kell 12.00 – 15.00 Erialade minimess aulas
Kell 12.00 – 15.00 Avatud laborid
Kell 12.45 – 13.45 Tartu kolledži erialade töötoad
Kell 13.00 – 13.20 Ringkäik
Kell 14.00 -15.00 Tartu kolledži erialade töötoad
Kell 14.00 – 14:20 Ringkäik
Kohtumiseni juba kolledžis 😉
Tutvu ka meie kodulehega https://taltech.ee/tark

YFU Eesti infotund vahetusõpilaseks saamisest (Tallinn)
2025-04-11 17:00 - 19:00 | Tallinn
Kui sa oled noor vanuses 14-18 (või õige pea saamas 14) ja oleksid huvitatud veetma ühe aasta välismaal õppides, siis YFU infotund on just sulle! Tule uuri lähemalt, kuidas vahetusaasta välja näeb ja kuula endiste vahetusõpilaste kogemusi.

11.04.2025 infotundi viivad läbi noored, kes käisid Uruguays ja Itaalias, seega põhifookuseks seekord just need riigid. Kuid tasub meeles hoida, et vahetusõpilaseks saamise protsess on olenemata riigist sama.
Osalemiseks tuleb end registreerida siin.

Infotunnis tuleb juttu vahetusõpilaseks saamise teekonnast läbi asja vahetusaastalt tagasi tulnud noorte kogemuslugude. Näitame pilte, räägime lähemalt erinevatest kultuuridest, vastame vahetusaastaga seotud küsimustele ning otseloomulikult pakume kommi, snäkke ja morssi! See on hea viis saada rohkem aimu, mis asi see vahetusaasta täpsemalt on, miks üldse sinna minna ja kuidas vahetusõpilaseks saada.

Veebiseminar "Roheoskused"
2025-04-10 10:00 - 15:30 | Veebis
Osalema on oodatud 15-29aastased noored.
Seminari eesmärk on suurendada osalejate teadlikkust ja teadmisi keskkonnaalastes probleemidest ja väljakutsetest ja nende mõjust ühiskonnale ja majandusele, sh ringmajandusest ning pakkuda praktilisi lahendusi, kuidas vähendada negatiivset keskkonnamõju, valida keskkonnasõbralike alternatiive ja tuvastada rohepesu.
Veebiseminaridel osalemine on kõigile TASUTA. Seminarisari koosneb kaheksast osast. Osaleda on võimalik kõikidel seminaridel või valida osalemiseks oma huvidele ja vajadusetele vastava teemaga seminar(id). Kui Lives osaleda ei saa, siis registreerunutele on seminarid järele vaadatavad 30 päeva.
Info kõikide noorte üldoskuste arendamise veebiseminaride kohta on leitav Eesti Töötukassa lehelt.
Koolitaja: Anneli Ohvril
Seminarisarja rahastatakse Euroopa Liit taasterahastu NextGenerationEU vahenditest.
Registreerumine: https://minukarjaar.ee/et/sundmused/veebiseminar-roheoskused-10-04-2025

Töötukassa töö- ja karjäärimess 2025
2025-04-08 - 2025-04-10 | Onlineexpo.com
Eesti Töötukassa kutsub 8.-10. aprillil virtuaalsele töö- ja karjäärimessile, kus saab tutvuda tööandjate ja tööpakkumistega ning haridusasutuse ja erialadega. Samuti on võimalus võtta osa töötubadest või saada karjäärinõustamist.

Messil saab tutvuda erinevate tööpakkumistega ja tööandjatega ning võtta nendega messi ajal ühendust. Samuti on messil kohal kutsekoolid ja kõrgkoolid ning osaleda saab töötubades, saada karjäärinõustamist, tuge oma kandideerimisdokumentidele või nõu kooli- või tööle kandideerimise intervjuuks ettevalmistumisel.
Messil osalemiseks ei pea registreerima, küll aga tuleb näiteks registreerida töötubadesse ja karjäärinõustamisele, kuhu saab end kirja panna alates 31.03.2025.
Mess toimub keskkonnas onlineexpo.com, osalema on oodatud kõik huvilised ja see on kõigile tasuta.

Töö- ja karjäärimessi keskkond on SIIN!

Allikas: Töö- ja karjäärimessi veebileht

Õpilaste teadusfestival Tartus
2025-04-08 - 2025-04-09 | Teaduskeskus AHHAA, Sadama 1, Tartu, 51004, Estonia
Eesti Teadusagentuur kutsub kõiki osalema 2025. aasta õpilaste teadusfestivalil, mis toimub 8.-9. aprillil AHHAA teaduskeskuses. Eesti suurim õpilaste teaduspidu on suurepärane võimalus pakkuda noortele põnev ja inspireeriv kogemus – märkige need kuupäevad oma kalendrisse juba täna!
Festivalil saavad õpilased:

Tutvuda õpilaste teadustööde riiklikule konkursile esitatud töödega ja ammutada inspiratsiooni oma loov- ja uurimistööks.
Näha nutikaid 1.-6. klassi õpilaste teadustöid.
Osaleda erinevates töötubades ja kogeda põnevaid eksperimente.
Külastada teaduse populariseerijate ehk messiala.
Nautida inspireerivate esinejate ettekandeid ja saada uusi teadmisi otse teaduse tippspetsialistidelt.

Festivali teisel päeval selguvad parimad õpilaste teadustööde konkursi (https://etag.ee/tegevused/konkursid/opilaste-teadustoode-konkurss/) tööd, mille autoreid premeeritakse riiklike auhindade ja koostööpartnerite eriauhindadega. Võidukatel noortel on võimalus esindada Eestit rahvusvahelistel teadusvõistlustel nagu Euroopa Liidu noorte teadlaste konkurss Lätis (EUCYS) ja Regeneron ISEF Ameerika Ühendriikides. Samuti annab Eesti Teadusagentuur eriauhinnad osalemiseks Šveitsi Alpides rahvusvahelisel uurimisnädalal ja Londoni teadusfoorumil. Esmakordselt antakse eriauhind välja ka Luksenburgi EXPO teadusnäitusel osalemiseks.
Festivalil osalemine on suurepärane võimalus igale õpetajale, kes soovib avardada oma õpilaste silmaringi ja pakkuda neile elamuste rohket teaduslikku kogemust.
Lisainfo ja ajakava leiate veebilehelt https://miks.ee/opilasele/teadusfestival/.

Noorteprojekti etendus "meedia.teater.ee"
2025-04-03 14:00 - 15:00 | Improteater Impeerium, Ankru tn 10, Tallinn, 11713
Noored on oodatud noorteprojekti etendusele “meedia.teater.ee”, mis toimub 3. aprillil 2025 kell 14-15 Tallinnas. Etendus on tasuta, kuid siiski tuleb enne etendust endale soetada “tasuta” pilet.
Etendus on sündinud tihedas koostöös noortega, laval jagavad noored endi mõtteid (sotsiaal)meedia, veebisuhtluse, mõjutamise ja küberkiusu teemadel.
PIletid: https://fienta.com/et/meedia-teater-ee-kogukonnaetendus-noorte-meedialugudest-125308
Noored laval ja lava kõrval:
Danna Toht, Elisabeth Haugas, Helin Luberg, Jesse Sverre Laido, Karoliina Hermann, Kateryna Kornieva, Lilli Paulus, Nora Mia Pai, Siim Kaasik, Sofija Tsirkunova, Vera Nika Mihhailova, Stella Sipp, Lisa Tarazevych
TUUM Teatri loovmeeskond:
Andres Popov lavastus, dramaturgia
Liia Kanemägi loovtööde juhendamine
Mario Laut filmi- ja meediakatsetused
Katrin Sigijane filmi- ja meediatöötoad
Sergei Petrov micro-fantastika töötoad
Projekt „Meedia.Teater“ andis noortele võimaluse rääkida oma meediaga seotud kogemustest läbi teatri. Ootuspäraselt sai enim tähelepanu sotsiaalmeedia, kuid mitte ainult. Koos TUUM Teatri loovisikutega lõid noored etenduse “meedia.teater.ee”, mis peegeldab nende päris kogemusi ja arusaamu ning aitab näha digimaailma võimalusi ja väljakutseid noorte enda perspektiivist.

Joonistuskonkurss "Sport kliimamuutuste tuules"
2025-04-02 - 2025-05-30 | Veebis
Eesti Spordi- ja Olümpiamuuseum, Lasteekraan ja Eesti Olümpiakomitee kutsuvad lapsi joonistama spordimuuseumi uuele keskkonnateemalisele näitusele tuleviku spordialasid. Spordimuuseumi näitus “Sport kliimamuutuste tuules” avastab lisaks spordi ja keskkonna omavahelistele seostele ka tulevikuspordialasid ja kutsub kõiki lapsi ja noori kaasa rääkima (ja joonistama), milline on sportimine 50 aasta pärast.
Joonista pilt spordialast või spordisündmusest aastal 2075, kirjuta pildi juurde kirjeldus pildil toimuvast ja kuidas kliimamuutused sporti mõjutavad ja just Sinu töö võib jõuda muuseumisse! Tööde puhul on oluline silmas pidada, millist mõju kliimamuutused meie keskkonnale avaldavad ja kuidas see tulevikus sportimist mõjutada võib. Žürii peab tööde hindamisel silmas kliimamuutuste ja sportimise vahelise seose välja toomist. Näiteks ei pruugi 50 aasta pärast olla paljudes kohtades talvel lund, suved võivad olla väga kuumad, sagenevad suured vihmasajud ja tormid, mis võib muuta paljude spordialade harrastamise keeruliseks.
Žürii valib välja igas kategoorias 5 parimat tööd, mis lähevad rahvahääletusele Lasteekraani lehel. Rahvahääletus toimub 16.06.2025-06.07.2025. Žürii ja rahvahääletuse tulemusena valime välja 10 parimat tööd, mis jõuavad ka 2025. aasta sügisel spordimuuseumis avatavale näitusele.
Näitusele valitud tööde autoritele panevad preemiad välja spordimuuseum, Eesti Olümpiakomitee, VSpa ja Crepp. Lisaks loositakse enim töid saatnud klasside vahel välja eriauhind – spordimuuseumi keskkonnateemaline haridusprogramm! Lisaks saavad kõik osalenud klassid võimaluse lüüa kaasa spordimuuseumi haridusprogrammides –20% soodustusega kuni 2025. aasta lõpuni.
Töid on võimalik esitada 2. aprillist 30. maini. Joonistusvõistlus on avatud kõigile 5–19-aastastele lastele ja noortele. Töö võid saata ka meiliaadressile lasteekraan@err.ee.
Pärast töö esitamist palume hoida töö alles, et võitjate tööde puhul saaksime originaale näitusel kasutada.
Töid hinnatakse neljas vanuserühmas:
5-8 aastased
9-12 aastased
13-15 aastased
16-19 aastased

Rohkem infot ja tööde esitamine: https://lasteekraan.err.ee/1609647263

KüberPõgenemistuba 2025
2025-03-31
KüberPõgenemistuba 2025 ootab osalema 7.–9. ja 10.–12. klasside õpilasi, kutsekoolide õppureid, ülikoolide tudengeid (BA, MA, DOC) ning õpetajaid ja küberkaitse valdkonna koolitajaid.

Tööde teemad: vaimne tervis, küberturvalisus ja tehisintellekt. Osalejad loovad põgenemistoa või mini-CTF keskkonna algajatele küberkaitse huvilistele.
Lahendused võivad olla digitaalsed või mahtada füüsiliselt 40x20x30 cm kasti.
Hinnatakse tehnilist kvaliteeti, ülesannete sobivust, unikaalsust ja vaimse tervise teemade käsitlust.

Muud tingimused:

Võistlustööd võib esitada individuaalselt või kuni 4-liikmelistes gruppides.
Esitamise tähtaeg on 31.03.2025.

Vajalikud lingid:

Tööde esitamine: www.kyberpahkel.ee.
Lisainfo ja inspiratsioon: https://ylesanded.targaltinternetis.ee/
Põgenemistubade loomise toetusveeb: https://sites.google.com/view/pogene/

YFU Eesti infotund vahetusõpilaseks saamisest (Tallinn)
2025-03-28 17:00 - 19:00 | Tallinn
Kui sa oled noor vanuses 14-18 (või õige pea saamas 14) ja oleksid huvitatud veetma ühe aasta välismaal õppides, siis YFU infotund on just sulle! Tule uuri lähemalt, kuidas vahetusaasta välja näeb ja kuula endiste vahetusõpilaste kogemusi.

28.03.2025 infotundi viivad läbi noored, kellest üks käis Tais ja teine Argentinas, seega põhifookuseks seekord just need riigid. Kuid tasub meeles hoida, et vahetusõpilaseks saamise protsess on olenemata riigist sama.
Osalemiseks tuleb end registreerida siin.

Infotunnis tuleb juttu vahetusõpilaseks saamise teekonnast läbi asja vahetusaastalt tagasi tulnud noorte kogemuslugude. Näitame pilte, räägime lähemalt erinevatest kultuuridest, vastame vahetusaastaga seotud küsimustele ning otseloomulikult pakume kommi, snäkke ja morssi! See on hea viis saada rohkem aimu, mis asi see vahetusaasta täpsemalt on, miks üldse sinna minna ja kuidas vahetusõpilaseks saada.

Veebiloeng "Kandideerimisdokumentide ABC"
2025-03-28 10:00 - 11:00 | Veebis
Eesti Töötukassa kutsub 28.03.2025 kell 10-11 osalema veebiloengule “Kandideerimisdokumentide ABC”.
Loengus tutvustatakse CV, motivatsioonikirja ja kaaskirja koostamise põhimõtteid.

Tutvustatakse enamlevinud kandideerimisdokumente.
Räägitakse, millised on CV, kaaskirja ja motivatsioonikirja koostamise põhimõtted.
Vaadatakse üle dokumentide vormistamise reeglid ja edastamise võimalused.

Osalemine annab sulle üldteadmised kandideerimisdokumentide koostamisest. Saad parima tulemuse kui osaled aruteludes, esitad küsimusi ning jagad kogemusi! Osalemine on kõigile TASUTA.
Lisainfo siin.
Liitumine (toimub Teamsis) siin.

Veebiloeng "Kuidas ennast mõjuvalt tutvustada?"
2025-03-27 14:00 - 16:00 | Veebis
Eesti Töötukassa kutsub 27.03.2025 kell 14-16 osalema veebiloengule “Kuidas ennast mõjuvalt tutvustada?”.
Veebitöötoas saad teada, kuidas töövestlusel kandidaadina enda tugevusi ja isikupära esile tuua, mil moel luua hea esmamulje ning kontakt vestluspartneritega.

Analüüsitakse iga osaleja tugevusi ja eeldusi.
Juhendatakse tööpakkumistest tööandja vajadusi välja lugema.
Arutletakse , kuidas luua argumente oma eelduste esiletoomiseks.
Harjutatakse veenvat ja enesekindlat esinemist.

Osalemine annab oskuse ennast parimast küljest esitleda läbi mõjusa enesetutvustuse ning julguse töövestlusel enesekindlalt suhelda. Saad parima tulemuse kui osaled aruteludes, esitad küsimusi ning jagad kogemusi!
Lisainfo ja registreerumise link siin.
Kohtade arv on piiratud!

Veebiseminar "Loov ja kriitiline mõtlemine"
2025-03-27 10:00 - 15:30 | Veebis
Osalema on oodatud 15-29aastased noored.
Seminari eesmärk on arendada osalejate loovat ja kriitilist mõtlemist ning aidata neil rakendada neid oskusi igapäevaelus ja tööalases tegevuses probleemide lahendamisel kasutades erinevaid loova ja kriitilise mõtlemise tehnikaid.
Veebiseminaridel osalemine on kõigile TASUTA. Seminarisari koosneb kaheksast osast. Osaleda on võimalik kõikidel seminaridel või valida osalemiseks oma huvidele ja vajadusetele vastava teemaga seminar(id). Kui Lives osaleda ei saa, siis registreerunutele on seminarid järele vaadatavad 30 päeva.
Info kõikide noorte üldoskuste arendamise veebiseminaride kohta on leitav Eesti Töötukassa lehelt.
Koolitaja: Indrek Maripuu
Seminarisarja rahastatakse Euroopa Liit taasterahastu NextGenerationEU vahenditest.
Registreerumine: https://minukarjaar.ee/et/sundmused/veebiseminar-loov-ja-kriitiline-motlemine-27-03-2025

Loomekonkurss — riigivanemaga Brüsselisse!
2025-03-23 - 2025-04-26
Riigivanem August Rei Sihtasutus koostöös Eesti NATO Ühinguga ja Eesti Ajaloo- ja Ühiskonnaõpetajate Seltsiga kutsub osalema Eesti riigi looja ja hoidja August Rei sünniaastapäeva tähistamiseks esseekonkursil 9.-12. klassi õpilastele vanuses 15-19 eluaastat. Oodatud on ka MULTIMEEDIA lahendused.

Loomekonkursi kaks parimat sõidavad europealinna Brüsselisse, kus saavad võimaluse tutvuda Euroopa Parlamendi võimukoridoride ja ajaloolise vanalinnaga
Loomulikult premeerime ka õpetajaid – preemiareis ka parimate juhendajatele.
Igale osalejale kingitus ja tänukiri.

Sinult oodatakse:

eestikeelset esseed pikkusega ca 6 000 – 9 000 tähemärki. Esitatud tööle märgi oma kontaktandmed: kool, klass ning juhendaja nimi. PDF formaadis dokumendi nimeks panna autori nimi.
eraldi kategoorias võid oma võitlustöö vormistada ka multimeedialahendusena (video, animatsioon, koomiks jne), mille palume laadida pilve ja edastada lingina.
saada oma võistlustöö hiljemalt 23. aprillil 2025.a. kell 23.59 aadressil: essee@riigivanem.ee.

Essee teemad ja muu lisainfo

Rahatarkuse veebikonverents 2025
2025-03-19 12:00 - 14:30 | Veebis
19. märtsil kell 12.00 – 14.30 toimub juba viiendat korda gümnasistidele ja põhikooli lõpuklassidele suunatud tipptasemel osalustasuta rahatarkuse veebikonverents „Kas mina juhin raha või juhib raha mind?“

Esinejate hulgas saab teiste seas tänavu näha muusikuid ja mitmekülgseid ettevõtjaid Grete Paiat ja Joonatan Siimani, kes räägivad oma tegemistest ja suhetest rahaga. Paneelis arutavad selle üle, kas ja kuidas sotsiaalmeediast leitud tarkusi oma elus rakendada, mil moel suhtuda finfluencerite nõuannetesse ja kas maksab neid päriselus oma rahaga katsetada käitumisteadlane Heidi Reinson ning investorid räppar säm ja investor ning riiklikult tunnustatud rahatarkuse edendaja Riin Mäesalu. Veebipolitseinik Grete-Kelly Lipstok räägib koos SEB panga pettuste ennetuse osakonna turbejuhi Kätlin Kukega sellest, mis on küberpettused ja kuidas nendega mitte pihta saada.
Teises paneelarutelus räägivad oma kogemustest ja õppetundidest õpilasfirmade vedajatena edukad noored ettevõtjad Karl Elmar Vikat (ÕF Nullvann), Mia Sumberg (ÕF Aktsiaässad) ja veel üks tegija noor, kellega alles läbi räägime.
Konverentsi avab peaminister Kristen Michal.

YFU Eesti infotund vahetusõpilaseks saamisest (Tartu)
2025-03-14 17:00 - 19:00 | Tartu
Kui sa oled noor vanuses 14-18 (või õige pea saamas 14) ja oleksid huvitatud veetma ühe aasta välismaal õppides, siis YFU infotund on just sulle! Tule uuri lähemalt, kuidas vahetusaasta välja näeb ja kuula endiste vahetusõpilaste kogemusi.

14.03.2025 infotundi viivad läbi noored, kes käisid Itaalias, seega põhifookuseks seekord just see riik. Kuid tasub meeles hoida, et vahetusõpilaseks saamise protsess on olenemata riigist sama.
Osalemiseks tuleb end registreerida siin.

Infotunnis tuleb juttu vahetusõpilaseks saamise teekonnast läbi asja vahetusaastalt tagasi tulnud noorte kogemuslugude. Näitame pilte, räägime lähemalt erinevatest kultuuridest, vastame vahetusaastaga seotud küsimustele ning otseloomulikult pakume kommi, snäkke ja morssi! See on hea viis saada rohkem aimu, mis asi see vahetusaasta täpsemalt on, miks üldse sinna minna ja kuidas vahetusõpilaseks saada.

Veebiseminar "Vaimse tervise eest hoolitsemine"
2025-03-13 10:00 - 15:30 | Veebis
Osalema on oodatud 15-29aastased noored.
Seminari eesmärk on arendada teadmisi ja oskusi, kuidas hoolitseda oma vaimse tervise eest ning ennetada ja leevendada võimalikke vaimse tervise probleeme aidates luua positiivne enesekuvand, parandada enesehinnangut ja -usku, õpetada kasutama erinevaid teaduspõhiseid meetodeid vaimse tervisega tegelemisel, sh õigel ajal sobivatelt inimestelt abi küsimist.
Veebiseminaridel osalemine on kõigile TASUTA. Seminarisari koosneb kaheksast osast. Osaleda on võimalik kõikidel seminaridel või valida osalemiseks oma huvidele ja vajadusetele vastava teemaga seminar(id). Kui Lives osaleda ei saa, siis registreerunutele on seminarid järele vaadatavad 30 päeva.
Info kõikide noorte üldoskuste arendamise veebiseminaride kohta on leitav Eesti Töötukassa lehelt.
Koolitaja: Jaana Liigand
Seminarisarja rahastatakse Euroopa Liit taasterahastu NextGenerationEU vahenditest.
Registreerumine: https://minukarjaar.ee/et/sundmused/veebiseminar-vaimse-tervise-eest-hoolitsemine-13-03-2025

Registreeru Tallinna Polütehnikumi Filmifestivalile!
2025-03-13 | Tallinna Polütehnikum, Pärnu mnt. 57, Tallinn 10135, Eesti
Registreerimine kaheksandale üle-eestilisele Tallinna Polütehnikumi Filmifestivalile on avatud!
Koolinoorte lühifilmide festivalile saab töid esitada neljas kategoorias: dokumentaalfilm, animafilm, mängufilm, sarja pilootosa. Registreerimine on avatud 13. märtsini 2025. Registreeri siin.
Sündmus saab oma kulminatsiooni 24. aprillil 2025 kinos Sõprus kutsetega galaõhtul, kus vaadatakse ühiselt kategooriate parimaid lühifilme, jagatakse auhindu ning selgitatakse välja filmifestivali üldvõitja.
Lisaks aule ja kuulsusele ootab võitjaid peaauhind, mille paneb välja megatoetaja Overall Eesti AS (Canon), võidufilmi esitleb JustFilm sügisel oma programmis ning animatsiooni kategooria võidufilmi uhke peolaua katab Selver.
Rohkem infot filmifestivali osalemistingimuste, registreerimise ja ajakava kohta saab filmifestivali kodulehelt: https://filmifestival.tptlive.ee/osalejale/.
Tallinna Polütehnikumi Filmifestival 2025
filmifestival@tptlive.ee
www.facebook.com/tptfilmifestival

NATO noorsaadiku programm kutsub
2025-03-09
Kas tunned huvi rahvusvahelise julgeoleku ja diplomaatia vastu? “NATO Noorsaadiku programm” avab sulle uksed NATO kollektiivkaitse, Eesti riigikaitse ning meie liitlaste strateegiate ja tegevuste maailma. Kui oled 15-19-aastane noor ning osaled aktiivselt oma kooli meediakanalites, siis on see programm mõeldud just sulle.

Programmis osalejatel on võimalus kaasa lüüa üritustel, näiteks NATO-Euroopa Liidu Ümarlaual ja NATO Youth Forum’il, ning kajastada neid enda ja kooli meediakanalites.
Programmi raames pakutakse noortele võimalust osaleda sotsiaalmeediakoolitusel, mille alusel saaksid nad 2025. aasta sügisel läbi viia noortele suunatud sotsiaalmeediakampaania.
Samuti viiakse osalejatega läbi NATONIA mängu. Kolm edukamat osalejat saavad sügisel võimaluse külastada NATO peakorterit ja meie alalist esindust.

Kas soovid osaleda? Registreeru hiljemalt 9. märtsiks!

Lisainfo

Registreerumine

Oleviku Otsustajad 2025
2025-03-09
Eesti Noorteühenduste Liit viib koostöös Eesti Õpilasesinduste Liidu ja Eesti Koostöö Koguga ellu noorte osalusprojekti “Oleviku Otsustajad”, mille eesmärk on tõsta noorte teadlikkust demokraatiast ja osalusvõimalustest.

Projekti otsitakse noori ja noortemeelseid tegutsejaid, kes on valmis viima oma kodukohas ellu tegevusi ja toetama noorte osalust kohalikul tasandil. Sulle pakutakse koolitusi demokraatia, osalusmeetodite ja sotsiaalmeedias kõneisikuks olemise kohta.

Kui soovid panustada oma kogukonnas, sind oodatakse kandideerima järgmistes rollides:
✔️ Noorte osaluse kõneisik
✔️ Simulatsioon-töötubade läbiviija
✔️ Generatsioonidevaheliste dialoogide korraldaja

Lisainfo

Kandideerin siin

Erasmus+ programmi taotlustähtaeg
2025-03-05 | Veebis
Ligi 5 miljardi euro suuruse aastaeelarvega programm toetab haridus-, noorte- ja spordivaldkonna algatusi, mis aitavad kaasa keskkonnasäästlikkusele, kaasavama ühiskonna loomisele, kodanikuaktiivsuse ja noorte osaluse tõstmisele ning ümberkorraldustele ELis ja rahvusvaheliselt. Samuti jätkub Ukraina õppijate, noorsoo- ja haridustöötajate toetamine programmi võimaluste ulatuses.
Erasmus+ programmi toetusi saavad taotleda kõik haridus-, koolitus-, noorte- ja spordivaldkonnas tegutsevad asutused ning noorteprogrammide puhul ka mitteformaalsed noortegrupid Euroopa Liidus ja programmiga seotud kolmandates riikides.
Sel korral on haridus- ja noortevaldkonna õpirändeprojektidel erinevad tähtajad, et vähendada koormust taotluskeskkonnale.
5. märtsil saab taotleda toetust:

Suuremahulistele projektidele kõrg-, üld-, kutse- ja täiskasvanuhariduses;
Väikeprojektidele kõrg-, üld-, kutse- ja täiskasvanuhariduses;
Suuremahulistele projektidele noortevaldkonnas;
Väikeprojektidele noortevaldkonnas.

Rohkem infot taotlusvoorude kohta: https://euroopanoored.eu/uudised/selgusid-2025-aasta-erasmus-taotlustahtajad/
Noorte- ja spordivaldkonna projektide tähtaeg on 12. veebruar. Haridusvaldkonna õpirändeprojektide taotlusvooru tähtaeg on 19. veebruar ning koostööprojektide tähtaeg 5. märts.

Võti Tulevikku 2025
2025-03-04 - 2025-03-14 | Tallinna Tehnikaülikool, Ehitajate tee 5, Tallinn, 12618, Estonia
Tallinna Tehnikaülikoolis toimub 4.–14. märts 2025 Eesti suurim tudengitele suunatud karjääriüritus Võti Tulevikku, kus saab tutvuda erinevate ettevõtete praktika- ja tööpakkumistega, võtta osa seminarist, külastada ettevõtteid ja varjutada tudengeid.

Täpsem info karjääriürituse kohta veebilehel www.vt.ee, millelt leiab täpsema info osalevate ettevõtete kohta, temaatilise podcasti ja ajakirja.

4. märts 10:00-16:00 – Karjäärimess
Karjäärimess loob parimad võimalused tudengitele ja ettevõtetele omavaheliseks suhtluseks. Päeva jooksul saab tutvuda erinevate ettevõtete ja nende poolt pakutavate praktika ja tööpakkumistega.
4. märts 18:30-22:00 – Seminariõhtu
Seminariõhtul teevad ettevõtete esinejad ettekandeid, kus tutvustavad nii karjäärivõimalusi ettevõttes kui ka enda teekonda sinna. Õhtu jooksul toimub veel palju põnevat, mis hõlmab ka erinevaid loose, kus on võimalik võita palju huvitavat. Õhtu lõppeb banketi ja networkinguga.
10.-14. märts – Ettevõttekülastus
Võti Tulevikku raames toimub 5 päeva jooksul grupikülastused erinevate valdkondade ettevõtetesse, kus tudengid saavad tutvuda lähemalt igapäevase töökeskkonnaga ning -ülesannetega
10.-14. märts – Töövarjupäev
Tudengitel on võimalus minna ettevõttesse kindlate ametipositsioonidega tutvuma. Tutvustatakse täpsemalt tööülesandeid, jagatakse soovitusi ja näidatakse tavalist tööpäeva.

Allikas: Võti Tulevikku 2025 karjääriürituse veebileht
Kaanepilt: Võti Tulevikku 2025 Facebooki sündmus

Tallinna Tehnikakõrgkooli Avatud uksed ja võimalused - Inseneeria karjääripäev 2025
2025-03-03 10:00 - 15:00 | Tallinna Tehnikakõrgkool, Pärnu maantee 62, Talllinn, Eesti
See on üritus, mis toob kokku ühe katuse alla gümnaasiumi ja kutsekooli õpilased, kes on huvitatud tulevikus inseneeriaõppest, tudengid, kes otsivad praktikakohti ning ettevõtete esindajad, kes tutvustavad oma valdkonda, ettevõtte võimalusi ning pakuvad üliõpilastele praktikakohti.Kellele on üritus suunatud?Mess on suunatud üliõpilastele, gümnasistidele, ning kutsekooli õpilastele. Oodatud on ka õpetajad, õppejõud ja muud huvilised. Eelseminarid on suunatud vaid tudengitele.Millal ja kus see toimub?Karjäärimess toimub 3. märtsil 2025 kell 10.00-15.00 Tallinna Tehnikakõrgkoolis aadressil Pärnu maantee 62. Eelseminarid toimuvad 17. veebruarist kuni 28. veebruarini Tallinna Tehnikakõrgkoolis.Kust on võimalik saada lisainfot?https://www.inseneeriakarjaaripaev.ee
karjaaripaev@tktk.ee

INSENEERIA KARJÄÄRIPÄEV 2025

Noorte Mõttehäkk ootab osalejaid!
2025-03-01 | Põlva Kultuuri- ja Huvikeskus, Kesk tn 15, Põlva, Põlva maakond, 63308, Estonia
Kuue maakonna ühise koostööprojekti „Lõuna-Eesti ettevõtlikud noored“ raames toimub 19. märtsil 2025 Põlva Kultuuri- ja Huvikeskuses esmakordselt noortele suunatud sotsiaalne häkaton Noorte MõtteHäkk.
Noorte MõtteHäki eesmärk on suunata noori lahendama kohalikke või laiemaid ühiskondlikke väljakutseid pädevate mentorite toel inspireerivas koosloomelises keskkonnas.
Esmakordselt kogu Lõuna-Eestit kaasav üritus pakub noortele vanuses 13-21 aastat suurepärast võimalust töötada välja oma sotsiaalsed algatused ja arendada oma leidlikkust, ettevõtlikkust, koostöövõimekust ning sotsiaalset vastutustunnet.
Kutsume Jõgeva-, Viljandi-, Põlva-, Tartu-, Valga- ja Võrumaa noori osa võtma sotsiaalsest häkatonist.
Osaleda saavad kõik noored, kes esitavad oma meeskonna või üksiku osaleja idee hiljemalt 1. märtsiks 2025. Iga maakonna jaoks on planeeritud 15 osalejat, sh kuni 3 meeskonda, mille suurus on 3–5 liiget. Oodatud on ka noored üksi. Ideede registreerimise vormi ja täiendava info saadame noortele lähinädalate jooksul.
Häkaton toimub ühepäevasena, kus noored saavad koos mentorite abiga fookuse paika panna ja soovitused, kuidas oma ideed ellu viia. Üritusele kaasatakse mentorid, kes omavad kogemusi just sotsiaalsete algatuste ja kaasamise valdkonnas. See on suurepärane võimalus noortele arendada oma ideed praktilises ja toetavas keskkonnas, saada väärtuslikku tagasisidet ning suuniseid oma sotsiaalse mõju suurendamiseks.
Noored saavad osaleda ja kasutada võimalust oma ideid ellu viia.
Maakondlikud arenduskeskused korraldavad noortele tasuta transpordi Põlvasse ja tagasi. Sündmus on osalejatele tasuta ning boonuseks on soe lõunasöök.
Loodame, et teie noored leiavad selle sündmuse inspireerivaks ja kasulikuks!

Idee registreerimine ja lisainfo: https://arenduskeskus.polvamaa.ee/haridus/sotsiaalne-hakaton/
Kontaktid maakondades:
Jõgevamaa Arendus- ja Ettevõtluskeskus – Evelyn Sepp, 5301 4868, evelyn.sepp@jaek.ee;
Põlvamaa Arenduskeskus – Kristel Koddala, 5341 6112, kristel.koddala@polvamaa.ee;
Tartu Ärinõuandla – Janeli Virnas, 5348 4685, janeli.virnas@arinouandla.ee;
Valgamaa Arenguagentuur – Rasmus Onkel, 5626 4816, rasmus.onkel@valgamaa.ee;
Viljandimaa Arenduskeskus – Einar Ilves, 5616 6969, einar.ilves@viljandimaa.ee
Võrumaa Arenduskeskus – Kadi Kaur, 521 7705, kadi.kaur@vorumaa.ee

Sündmus toimub Koostööprojekti “Lõuna-Eesti ettevõtlikud noored (LEEN)” raames. Rohkem infot projekti kohta: https://ettevotlikudnoored.ee/projektist/

TÜ Viljandi kultuuriakadeemia virtuaalne lahtiste uste päev
2025-02-28 | Veebis
TÜ Viljandi kultuuriakadeemia virtuaalne lahtiste uste päev toimub 28. veebruaril 2025. Infotundides saad ülevaate kultuuriakadeemia õppekavadest ja erialadest ning võimaluse küsida programmijuhtidelt sisseastumise ja õppega seotud küsimusi.
16. aprillil 2025 toimub tänavune teine lahtiste uste päev, mil ootame Sind kohapeale. Kultuuriakadeemias on nii palju põnevaid töökodasid, stuudioid ja muid õpperuume, mida peab oma silmaga nägema! Loe lähemalt siit.
Rohkem infot: https://viljandi.ut.ee/et/lahtised-uksed-2025

Tartu Ülikooli lahtiste uste päev 2025
2025-02-27 10:30 - 16:00 | Tartu Ülikooli Raamatukogu, W. Struve 1, Tartu, 50091, Eesti
27. veebruaril 2025 toimub Tartu Ülikooli raamatukogus ja üle terve linna lahtiste uste päev, kuhu on oodatud kõik, kes tunnevad huvi Tartu Ülikoolis õppimise vastu.
Lahtiste uste päeval ootab sind

inspireeriv konverents, kus vastatakse küsimustele, kuidas saada üliõpilaseks ning mis ootab õppijat ees ülikooli ajal ja pärast seda;
kasulik messiala, kus saab tutvuda erialadega ja ülikooli rohkete võimalustega;
terve päeva vältel pakutav ülikooli nõustamiskeskuse karjäärinõustajate tugi, et aidata Sul sobivat eriala valida;
üle linna toimuvad põnevad töötoad, kus on võimalik katsetada erialade sobivust ja avastada uusi erialasid.

Lisainfo ja registreerimine: https://ut.ee/et/lahtised-uksed

Sisekaitseakadeemia avatud uste päev 2025
2025-02-27 10:30 - 16:00 | Sisekaitseakadeemia Tallinna õppekeskus, Kase 61, Tallinn, Eesti
Tutvu Sisekaitseakadeemia õppimisvõimalustega 27. veebruaril 2025
Tallinna õppekeskuses aadressil Kase 61.
Päev algab info jagamisega sisseastumistingimuste, erinevate kolledžite ja erialade kohta.
Päeva jooksul saad ülevaate nii õppimisvõimalustest kui ka vaba aja veetmise, sportimisvõimaluste, elamis- ja olmetingimuste kohta. Õppurite tegemistest annab ülevaate üliõpilasesindus.
Hiljem on sul võimalus piiluda sisse põnevatesse õpperuumidesse, saada osa õppeprotsessidest ja jalutada ringi majas, mis avalikuks külastamiseks on tavapäraselt piiratud. Planeeri omale terve päev, et tutvuda kogu akadeemia pakutavaga.
Kohale on tulemas ka meie partnerasutused, et saaksid tutvuda ja küsida küsimusi oma tulevase töö kohta.
Lisainfo ja registreerimine: https://www.sisekaitse.ee/et/sisekaitseakadeemia-avatud-uste-paev-27022025

Veebiseminar "Aja juhtimine"
2025-02-27 10:00 - 15:30 | Veebis
Osalema on oodatud 15-29aastased noored.
Seminari eesmärk on õpetada osalejatel paremini hallata oma aega ja suurendada enda tõhusust analüüsides enda ajakasutust ja ajaraiskajaid ning kasutades erinevaid abivahendeid ja tööriistu aja paremaks planeerimiseks, prioriteetide seadmiseks ja õigete valikute tegemiseks, et saavutada eesmärke ning luua paremaid tulemusi.
Veebiseminaridel osalemine on kõigile TASUTA. Seminarisari koosneb kaheksast osast. Osaleda on võimalik kõikidel seminaridel või valida osalemiseks oma huvidele ja vajadusetele vastava teemaga seminar(id). Kui Lives osaleda ei saa, siis registreerunutele on seminarid järele vaadatavad 30 päeva.
Info kõikide noorte üldoskuste arendamise veebiseminaride kohta on leitav Eesti Töötukassa lehelt.
Koolitaja: Jakob Gill
Seminarisarja rahastatakse Euroopa Liit taasterahastu NextGenerationEU vahenditest.
Registreerumine: https://minukarjaar.ee/et/sundmused/veebiseminar-aja-juhtimine-27-02-2025

Tallinna Karjäärikeskuse karjääripäev üheksandikele
2025-02-27 10:00 - 15:00 | Tallinna Karjäärikeskus, Tartu mnt 80, Tallinn, Estonia
Hea põhikooli lõpetaja!
Sel kevadel on sul ees olulised otsused ja tähtsad valikud – oled sa valmis? Tead, milline kool on just sinu jaoks see õige? Tunned end vestlustel enesekindlalt? Usud, et oled oma valikutest teadlik ja sihid on paigas? Kui jah, siis suurepärane!
Kui aga tunned siiski väikest ebakindlust, ei tea veel päris täpselt, mida edasi teha või tahaksid kõrvalpilku oma plaanidele, siin on Tallinna Karjäärikeskuse karjääripäev just sulle!
Veebruarikuisel koolivaheajal ootavad sind praktilised töötoad, kasulikud vestlussimulatsioonid ning inspireerivad karjäärinõustamised. Tule üksi või sõbraga – just nii nagu sulle paremini sobib! Vaata võimaluste valikut, pane end kirja ja oled sisseastumiseks parimal moel valmistunud.
Päevakava
10:00 – 11:30
Töötuba “Eneseanalüüs”
Töötoas aitame sul õppida ennast analüüsima ja kasutama tulemusi teadlike valikute tegemiseks. Juhendame, kuidas saaksid teada oma olulised isikuomadused ja tõelised tugevused, et kujundada enda minapilt. Räägime ka sellest, kuidas oma huvide põhjal teha häid valikuid haridus- ja tööelus.
NB! Kohad on piiratud. Osalemiseks on vajalik registreerumine.
11:00 – 13:00
Töötuba “Kooli kandideerimine”
Töötoas tutvustame sulle kooli kandideerimisvestluse protsessi. Saad teada, mismoodi vestlus toimub ja kuidas end kandideerimiseks ette valmistada. Räägime, mil moel vestlusel oma parimad küljed esile tuua, kuidas jätta mõjus esmamulje ning vaatame koos üle ka enamlevinud vestluse küsimused.
NB! Kohad on piiratud. Osalemiseks on vajalik registreerumine.
12:30 – 14:00
Töötuba “Kooli kandideerimine”
Töötoas tutvustame sulle kooli kandideerimisvestluse protsessi. Saad teada, mismoodi vestlus toimub ja kuidas end kandideerimiseks ette valmistada. Räägime, mil moel vestlusel oma parimad küljed esile tuua, kuidas jätta mõjus esmamulje ning vaatame koos üle ka enamlevinud vestluse küsimused.
NB! Kohad on piiratud. Osalemiseks on vajalik registreerumine.
13:30 – 15:30
Töötuba “Haridussüsteem ja õppimisvõimalused – valikud peale põhikooli”
Töötoas anname sulle ülevaate õppimisvõimalustest peale põhikooli, et saaksid just enda oskuste ja omadustega arvestavalt sobiva valiku teha. Räägime kust ja kuidas vajalikku infot leida ning toome välja, millistes ametites on praegu töökäte puudus. Koos analüüsime omadusi, mis on erinevate valikute eelduseks ning mõtleme läbi igaühe õpitee valikud ja ka varuplaani juhuks, kui eelistatuim plaan ei peaks õnnestuma.
NB! Kohad on piiratud. Osalemiseks on vajalik registreerumine.
Samuti on sul võimalus arutada oma plaane ja võimalusi karjäärinõustajaga või läbi teha koolivestluse simulatsioon. Broneeri aeg karjäärispetsialistiga kohtumiseks aegsasti, sest aegu on piiratud koguses.
Vaata karjääripäeva täpsemat infot Minukarjäär sündmuste rubriigist.

EKA avatud uste päev 2025
2025-02-27 | Eesti Kunstiakadeemia, Põhja puiestee 7, Tallinn, 10412, Eesti
Kui mõte EKAs õppimisest paneb südame kiiremini põksuma, siis broneeri oma kalendris 27. veebruar, sest sel kuupäeval avame kõigile huvilistele terveks päevaks uksed ja kutsume sisse!
Avatud uste päeval on võimalik tutvuda EKA erialadega, kohtuda tudengite ja õppejõududega, vaadata ringi auhinnatud hoones ning saada kasulikku infot ettevalmistuskursuste, sisseastumise, õppimise ja tudengielu kohta.
Toimuvad teaduskondade ja erialade tutvustused, töötoad, avatud loengud, majatuurid, konsultatsioonid, filmiseanss jpm. Terve päeva vältel on fuajees avatud infopunkt ning väljapanekud majas sees ja majast väljas.
Detailse programmi avalikustame veebruari alguses ja siis avaneb ka registreerimine!

Tule kohtu oma tulevikuga – olgu selleks arhitektuur, disain, kunst või teadus!

Rohkem infot: https://www.artun.ee/et/sisseastumine/tere-tulemast/avatud-uste-paev/

Eesti Maaülikooli avatud uste päev 2025
2025-02-26 11:00 - 15:30 | Eesti Maaülikooli Metsamaja, Kreutzwaldi 5, Tartu, Eesti
Ootame sind Eesti Maaülikooli avatud uste päevale!

Toimumisaeg: kolmapäev, 26. veebruar 2025
Asukoht: Eesti Maaülikooli metsamaja fuajee (F. R. Kreutzwaldi 5, Tartu)

Tule uuri, mida maaülikoolil on sulle pakkuda ja saa vastused oma küsimustele! Kohapeal kuuled lähemalt meie õppekavadest, kohtud õppejõududega ning saad vajalikku infot sisseastumise kohta. Meie toredad tudengid jagavad oma kogemusi erialavaliku tegemisel ning tudengiseltsid tutvustavad lähemalt maaülikooli aktiivset tudengielu. Kavas on põnevad loengud ja töötoad ning maaülikooli õppehoonete ekskursioonid.
Mida saad kogeda?

11.00 – 12.00 saa inspiratsiooni maaülikooli tutvustavalt lühikonverentsilt
10.30 – 15.00 osale infomessil, kus tutvud meie õppekavade ja tudengiorganisatsioonidega
10.30 – 15.00 planeeri oma õpinguid karjäärinõustaja juures
12.30 – 14.30 osale lühiloengutel või rakenda teadmisi praktilistes töötubades
14.40 – 15.30 mine ringkäigule maaülikooli õppehoonetesse

Lisainfo ja registreerimine: https://www.emu.ee/sisseastujale/avatud-uste-paev/
